Slika malenog tjelašca, nasukanog na obalu, potresla svijet
Bavarska ministrica Beata Merk je rekla da Njemačka prihvata Sirijce, ali da među migrantima u Mađarskoj ima ljudi koji će morati biti vraćeni nazad odakle su došli.
Kriza izbjeglica i migranata u Madjarskoj je dostigla nezapamćene razmjere, nakon što su na stotine od njih stavljeni u vozove i autobuse , kada im je rečeno da idu ka Austriji i Njemačkoj, a umjesto toga su dovedeni blizu lokacija gdje se nalaze izbjeglički kampovi i uredi za registraciju. Migranti odbijaju izaći iz autobusa, koji su okruženi madjarskom policijom, i kako za sada izgleda, nema rješenja. U medjuvremenu su najveće evropske, ali i američke novine objavile potresnu fotograffiju trogodišnjeg dječaka, čije se tijelo nasukalo jučer na jednu plažu u Turskoj. Fotografija, za koju mnogi kažu da simbolizira izbjegličku krizu nevidjenju od drugog svjetskog rata, je potresla društvene medije, i tim putem veliki dio svijeta. Medju onima koji su sjedili pred željezničkom stanicom u Budimpešti je i 4 dana stara beba, rodjena pod jednim premošćenjem na stanici.Otac novorodjene djevojčice je rekao da je zabrinut za nju, i da bi volio što prije stići do Njemačke, ili Britanije. TV ekipe nisu mogle utvrditi odakle je ova porodica. Medjutim mnogi drugi su iz Sirije, i Njemačka je prije nekoliko dana saopćila da namjerava dati azil za oko 800 hiljada Sirijaca. Trenutno je nemoguće da itko od njih dodje do Njemačke jer je madjarska vlada saopćila kako do daljnjeg zaustavlja željeznički saobraćaj prema zapadnim zemljama, navodeći bezbjedosnosne razloge za to, tačnije sigurnost željezničkog saobraćaja. Ljudi zatočeni u Madjarskoj medjutim, pružaju svaki mogući otpor ostanku i registriranju u toj zemlji, i zahtijevaju da ih se pusti dalje. Nastojanje izbjeglica da ih se ne pošalje u madjarski registracijski kamp postaju sve dramatičnija. U Srbiji je premijer te zemlje Aleksandar Vučić nakon susreta s bavarskim ministrom evropskih poslova, Beatom Merk, izjavio: Njemačka ministrica Merk je rekla da Njemačka apsolutno želi pomoći te da će pružiti humanitarnu pomoć svim ljudima koji dolaze iz ratne zone, prvenstveno iz Sirije i Iraka. Ona je potom dodala: , bila je jasna Merkova. Francuski ministar Manuel Valls je poslao poruku o slici malenog dječaka koji se utopio, i čije je tijelo more izbacilo na jednu tursku plažu, rekavši: On je imao ime - Aylah Kurdi. Hitno u akciju. Hitno mobilizirati Evropu. Turske vlasti vjeruju da je dječak jedna od 13 žrtava - ljudi koji su se jučer utopili u pokušaju da iz Turske dodju do grčkog otoka Kos. Slika je potresla svijet, i postala simbolom razmjera izbjegličke krize. Glasnogovornik UNHCR-a , Babar Baloch, je rekao za Glas Amerike da sve zemlje imaju dužnost da pomognu u rješevanju krize. Nije medjutim jasno šta i koliko je Svjetska Organizacija, UN, do sada uradila za stotine hiljada ljudi koji preko mora bježe put zapadne Evrope.